cyanic-selkie/wikianc huggingface dataset:
ราชรัฐอันส์บัค
ประวัติ
เมื่อวันที่ 2 ธันวาคม ค.ศ. 1791 ประมุขของอันส์บัคคริสเตียน ฟรีดริช มากราฟแห่งบรันเดินบวร์ค-อันส์บัคผู้ได้รับไบรอยท์ด้วยขายสิทธิความเป็นอาณาจักร (sovereignty) ให้แก่สมเด็จพระเจ้าฟรีดริช วิลเฮล์มที่ 2 แห่งปรัสเซีย จากนั้นอันส์บัคก็ได้รับการผนวกเข้าเป็นส่วนหนึ่งของราชอาณาจักรปรัสเซียอย่างเป็นทางการเมื่อวันที่ 28 มกราคม ค.ศ. 1792
วัดเทพพุทธาราม
ภายนับได้กึ่งพุทธกาล บูรพาจารย์พระมหาคณาจารย์จีนธรรมสมาธิวัตรฯ (โพธิ์แจ้งมหาเถระ) ท่านได้ธุดงค์วัตรไปอุปสมบท และศึกษาพระธรรมวินัย 2 ปี สำนักสังฆปรินายกนิกายวินัย ของนิกายหลุกจง นิกายวินัย วัดล่งเชียงยี่ บนภูเขาป๋อฮั้วซัว มณฑลกังโซว ประเทศจีน เมื่อสำเร็จธรรมท่านเดินทางกลับมาพร้อมพระคัมภีร์มหายานนิกายวินัย และมีการแปลพระวินัยฉบับมหายานสู่ภาคไทยขึ้นเป็นครั้งแรก ต่อมาท่านได้ธุดงค์วัตรไปไกลถึงทิเบต ตะวันออกและได้เข้าศึกษานิกายมิกจง หรือนิกายมนตรายาน ณ อารามรินโวเช่ แคว้นคามทิเบตตะวันออก เป็นเวลา 6 ปี หลังจากนั้นท่านได้ธุดงค์กลับ เพราะคำสั่งของพระอาจารย์มหาชีวินพุทธนอร่ารินโปเช่ พร้อมทั้งท่านได้มอบตราประจำตำแหน่งพระสังฆนายก นิกายมนตรยาน และมอบพระคัมภีร์ฝ่ายวัชรยาน กลับสู่เมืองไทย ก่อนที่ทิเบตจะแตก 2 ปี
เมื่อท่านได้กลับมาเมืองไทยท่านได้ฟื้นฟูพุทธศาสนาฝ่ายมหายานในประเทศไทย เป็นปึกแผ่นและเจริญรุ่งเรืองสูงสุด และต่อมาท่านได้วางรากฐานคณะสงฆ์จีนนิกายให้เป็นปึกแผ่นแล้วท่านจึงดำริให้บูรณะฟื้นฟูวัดเทพพุทธาราม ซึ่งเป็นวัดเก่าแก่และร้างไปนานให้กลับขึ้นมาอีกครั้งหนึ่ง นับแต่นั้นมาวัดเทพพุทธาราม จึงได้ยึดถือวัตรปฏิบัติและสืบทอดคำสอนจากนิกายวินัย และนิกายมนตรายาน นับจากนั้นเป็นต้นมาจนถึงปัจจุบัน
ประวัติ
ก่อตั้งโดยพระอาจารย์เจ้าตั๊กฮี้ ท่านได้บรรพชา ณ สำนักวัดมังกรกมลาวาส โดยมีพระอาจารย์จีนวังสมาธิวัตร (กวยหงอ) เจ้าคณะใหญ่จีนนิกายแห่งประเทศไทย รูปที่สอง เป็นพระอุปัชฌาย์ และศึกษาธรรม ณ วัดมังกรกมาลาวาส
ครั้นญาติพี่น้องในเมืองไทยของท่านทราบว่าได้ออกบวชที่ประเทศไทย จึงได้ส่งข่าวให้ภรรยาของท่านที่เมืองจีนทราบ ภรรยาของท่านจึงได้เดินทางมาเมืองไทยเพื่ออ้อนวอนร้องขอนิมนต์ท่านกลับมาตุภูมิ ท่านทนการอ้อนวอนไม่ได้จึงจำต้องกลับสู่มาตุภูมิ แต่ท่านก็ไม่หวั่นไหวด้วยโลกธรรมใดๆ แต่กลับเพิ่มทวีการบำเพ็ญสมณธรรมอย่างเคร่งครัด โดยบำเพ็ญภาวนาในคอกโค สมาทานธุดงควัตรต่างๆ เพื่อให้สำเร็จเป็นตบะธรรมเผากิเลส
ฝ่ายภรรยาของท่านนั้นมักมากวนท่านอยู่เนืองๆ เช่น จัดอาหารถวายท่านแต่ได้แทรกชิ้นเนื้อสัตว์ในอาหารชนิดนั้นด้วย โดยหวังจะให้ท่านเลิกมังสวิรัติ แต่ท่านก็เลือกฉันเฉพาะที่พวกเป็นพืชผัก  บางคราวก็ถึงกับยอมอดฉันแต่กากใบชาแทน ด้วยอานุภาพแห่งสมาธิภาวนาและสัจจะที่แรงกล้าของท่าน ทำให้ท่านมีวรรณะผุดผ่องใครที่เข้าใกล้ก็ได้รสธรรมจากท่านด้วย จนภรรยาของท่านได้สติจึงได้กราบขมาโทษจากท่านและขอบำเพ็ญพรตถือศีลกินเจตามท่านด้วย
ครั้นเมื่อท่านได้เดินทางกลับสู่ประเทศไทย เพื่อบำเพ็ญสมณธรรม พระอาจารย์กวยหงอ เห็นความเคร่งครัดของท่าน จึงได้มอบหมายให้ท่านเป็นผู้แสดงธรรมแก่สาธุชนทั้งชาวไทย-ชาวจีน ประจำ ณ สำนักเต๊กฮวยตึ๊ง จังหวัดเพชรบุรี
ต่อมาพระอาจารย์ตั๊กฮี้ ได้รับตำแหน่งเป็นเจ้าอาวาสวัดจีนประชาสโมสร (เล่งฮกยี่) และนับเป็นอดีตเจ้าอาวาสรูปที่ 3 ณ ที่วัดแห่งนี้ท่านอาจารย์ได้รับศิษยานุศิษย์เพื่อบรรพชาจำนวนกว่า 30 รูป และมีศิษย์ที่สำคัญรูปหนึ่งฉายา “เซี่ยงหงี” ต่อมาท่านได้รับพระราชทานสมณศักดิ์เป็นพระอาจารย์จีนวังสสมาธิวัตร เป็นอดีตเจ้าคณะใหญ่จีนนิกายรูปที่ 5 พระอาจารย์ตั๊กฮี้ได้ครองวัดอยู่ระยะหนึ่ง จึงออกจาริกแสดงธรรมโปรดชาวพุทธตามจังหวัดต่างๆ เรื่อยมาจนถึงจึงหวัดชลบุรี
ต่อมาท่านได้จาริกแสดงธรรมมาถึงจังหวัดชลบุรี และได้แสดงธรรมะ พุทธศาสนิกชนต่างพากันเลื่อมใสปฏิปทาวัตรปฏิบัติของท่าน ในครั้งนั้นมีทายกทายิกาผู้ใจบุญหลายคนได้ถวายที่ดิน เช่น นายเผือด, นายถมยา,นางถั่ว เพื่อให้ท่านได้สร้างวัดเพื่อจำพรรษา และตั้งชื่อเป็นภาษาจีนว่าวัด “เซียนฮุดยี่” ต่อมาจึงตั้งชื่อเป็นภาษาไทยว่า “วัดเทพพุทธาราม” โดยมีเหตุผลของการตั้งชื่อวัดนี้ เพื่อเป็นอนุสรณ์ว่าเดิมก่อนที่ท่านจะบวชได้ถือลัทธิเต๋า ซึ่งมีอุดมคติสำเร็จเป็นเซียนหรือเทพเจ้า และต่อมาท่านได้บรรพชาอุปสมบทในพระพุทธศาสนา ซึ่งมีอุดมคติสำเร็จพระอนุตรสัมมาสัมโพธิญาณ ท่านจึงนำชื่อมาผสมกันว่าวัด “เซียนฮุดยี่ หรือ วัดเทพพุทธาราม”  ส่วนทางวัดจีนประชาสโมสร จังหวัดฉะเชิงเทรานั้น ท่านได้มอบหมายให้พระอาจารย์เซี่ยงหงี ซึ่งเป็นศิษย์ให้ดูแลต่อมาจึงได้รับแต่งตั้งเป็นเจ้าอาวาส
ภายหลัง ช่วงบั้นปลายชีวิตของท่านพระอาจารย์ตั๊กฮี้ ท่านได้เกิดเจ็บป่วยเนื่องจากความชราภาพ พระอาจารย์เซียงหงี เจ้าอาวาสวัดจีนประชาสโมสร เห็นว่าท่านจำพรรษาอยู่ที่วัดเทพพุทธาราม ไม่มีลูกศิษย์ดูแลท่านอย่างใกล้ชิด จึงได้เดินทางมานิมนต์ท่านกลับวัดจีนประชาสโมสรเพื่อจะทำการรักษาอาการเจ็บป่วย และจะได้ดูแลท่านอย่างใกล้ชิด ต่อมาไม่นานท่านได้ถึงแก่กาลดับขันธ์ ขณะ ที่ท่านใกล้จะดับขันธ์ท่านกำหนดรู้เวลาดับขันธ์ของท่านเอง จึงได้ลุกขึ้นนั่งเข้าสมาบัติมีสติสัมปัชชัญญะตั้งอยู่ในอารมณ์พระกัมมัฏฐาน แล้วกระทำกาลกิริยาลงด้วยอาการสงบ ด้วยอานุภาพของสมาธิพละที่อบรมปฏิบัติมา ยังให้สรีระสังขารของท่านมิได้เน่าเปื่อยผุพังอย่างน่าอัศจรรย์ ณ วัดจีนประชาสโมสร
หลังจากนั้น มาท่านพระอาจารย์เซียงหงี เจ้าอาวาสวัดจีนประชาสโมสร ได้ทำหน้าที่รักษาการเจ้าอาวาสและดูแลวัดเทพพุทธาราม ระยะหนึ่ง ภายหลังท่านพระอาจารย์เซียงหงี ได้รับการสถาปณาเป็น พระอาจารย์จีนวังสมาธิวัตร เจ้าคณะใหญ่จีนนิกาย องค์ที่5 จึงได้ย้ายไปจำพรรษาที่วัดมังกรกมลาวาส ที่เยาวราช โดยมีพระภิกษุเซี่ยงกุ่ย เซี่ยงกี่ มาดูแลชั่วคราว ต่อมาท่านได้ขอลาออกจากตำแหน่ง วัดจึงได้เสื่อมโทรมลงไปชั่วขณะหนึ่ง
จนมาถึงยุคพระเดชพระคุณพระมหาคณาจารย์จีนธรรมสมาธิวัตรฯ (โพธิ์แจ้งมหาเถระ) อดีตเจ้าคณะใหญ่สงฆ์จีนนิกายรูปที่ 6 จึงได้รับภาระหน้าที่ และได้ขอประทานกราบเรียนเสนอ สมเด็จพระสังฆนายก ในสมัยนั้นเพื่ออนุมัติให้แต่งตั้งคณะกรรมการสงฆ์ขึ้นดูแลวัด โดยมีหลวงจีนธรรมนันท์จีนประพัทธ์ (อี่เม้ง) เป็นประธาน พระภิกษุเย็นเส็ก เป็นรองประธานรับหน้าที่ดูแลควบคุมกิจการต่างๆ ของวัดและมีพระภิกษุเย็นสู่ พระภิกษุเย็นเทียน พระภิกษุเซี่ยงกุ่ย เป็นกรรมการ ต่อมาเมื่อปีพุทธศักราช 2505 ทางวัดได้สร้างวิหารพระบูรพาจารย์ กุฏิเจ้าอาวาส กุฏิสงฆ์ 16 ห้อง หอธรรม หอฉัน หอต้อนรับอาคันตุกะเรียบร้อยแล้ว ยังคงมีแต่พระเจดีย์อุโบสถประจำวัดที่จะดำเนินการสร้างให้สำเร็จต่อไป
และในปีดังกล่าว คณะกรรมการได้จัดงานมหากุศล อาจาริยาภิเศกอัญเชิญสรีรกายของพระอาจารย์ตั๊กฮี้ขึ้นประดิษฐาน ณ วิหารบูรพาจารย์ แล้วประกอบพีธีสวดมนต์อุทิศถวายเป็นเวลา 3 วัน 3 คืน ต่อมาพุทธศักราช 2512 พระเจดีย์อุโบสถประจำวัดได้สร้างสำเร็จลง โดยพึ่งบารมีของ พระมหาคณาจารย์จีนธรรมสมาธิวัตรฯ (โพธิ์แจ้งมหาเถระ) อดีตเจ้าคณะใหญ่จีนนิกายรูปที่ 6 ตลอดจน คณะแรงศรัทธาของสาธุชนและคณะองค์กรกุสลต่างๆ ทางวัดจึงได้ประชุมกำหนดงานผูกพันธสีมาขึ้น ตั้งแต่วันที่ 16-24 กุมภาพันธ์ พ.ศ. 2512 รวม 9 วัน 9 คืน โดยขอประทานกราบทูลสมเด็จพระสังฆราช วัดมกุฏกษัตริยาราม ทรงเป็นองค์ประธานประกอบพิธีผูกพัทธสีมา เมื่อวันที่ 24 กุมภาพันธ์ พ.ศ. 2512 การดำเนินการสร้างบูรณะวัดจึงสำเร็จลุล่วงสมบูรณ์ ในยุคสมัยของพระมหาคณาจารย์จีนธรรมสมาธิวัตรฯ (โพธิ์แจ้งมหาเถระ)
นับแต่นั้นมา วัดเทพพุทธาราม ก็ มีภิกษุจำพรรษาสืบต่อมาถึงปัจจุบัน
วิหารพระรัตนตรัย
ประตูทางเข้าวิหารด้านหน้ามีจารึกด้วยธารณีมนต์ภาษาทิเบต และ ภาษาจีน ด้านหน้าประตูทางเข้า จะมีวิหารท้าวจตุโลกบาล ตรงกลางมีวิหารระหว่างประตูเป็นวิหารพระศรีอริยเมตไตรย ด้านหลังพระศรีอาริยเมตไตรประดิษฐานพระเวทโพธิสัตว์หรือพระสกันทโพธิสัตว์ ภายในวิหารซึ่งประกอบด้วย พระศรีศากยมุนีพุทธเจ้า พระอมิตาภะพุทธเจ้า พระไภษัชยคุรุไวฑูรยประภาพุทธเจ้า เป็นประธาน และพร้อมด้วยอัครสาวกทั้งสอง คือ พระอานนท์เถระ และพระมหากัสสปะมหาเถระ ด้านหน้าพระประธานมีแผ่นป้ายไม้แกะสลัก ซึ่งบันทึกโดยมหาอำมาตย์ตรีพระยาพิพัฒนธนากร ได้จารึกไว้ว่าวัดนี้สร้างเสร็จในปีพุทธศักราช 2480 ภายในพระวิหารเป็นศิลปะจีนแท้ ซึ่งเขียนลวดลายและรูปภาพตามความเชื่อของชาวจีน ด้านซ้ายมือของพระประธานเป็นที่ประดิษฐานของพระอวโลกิเตศวรโพธิสัตว์ ปางสหัสรภุชสหัสรเนตร และด้านขวามือเป็นที่ประดิษฐานของบูรพาจารย์นิกายฌาน คือ พระสังฆนายกมหาโพธิธรรม (หรือปรมาจารย์ตั๊กม้อ)  และพระสังฆปริณายกฮุ่ยเหนิง (หรือเว่ยหลาง) ด้านข้างทั้งสองของวิหารประดิษฐานพระอรหันต์ทั้งสิบแปดองค์ (สิบแปดอรหันต์) ด้านซ้ายมือเป็นวิหารเทพเจ้าต่าง ๆ ตามความเชื่อของคนจีน และด้านขวามือเป็นสำนักงานเจ้าอาวาส และห้องเก็บพระคัมภีร์
วิหารบูรพาจารย์
อยู่ด้านหลังพระอุโบสถเจดีย์ เป็นวิหารบูรพาจารย์ ด้านล่างตรงกลางของวิหารซึ่งเป็นที่ประดิษฐานของสรีระธาตุของพระอริยเจ้าตั๊กฮี้ ปฐมเจ้าอาวาส และป้ายบูรพาจารย์นิกายฌาน หรือ เซน ด้านขวามือเป็นที่ประดิษฐานรูปหล่อสัมฤทธิ์พระมหาคณาจารย์จีนธรรมสมาธิวัตรฯ (โพธิ์แจ้งมหาเถระ) ด้านซ้ายมือเป็นที่ประดิษฐานรูปหล่อสัมฤทธิ์ของพระอาจารย์จีนธรรมนันท์จีนประพัทธ์ (เย็นซิมเถระ)
ด้านบนของวิหารบูรพาจาย์เป็นวิหารที่ประดิษฐานพระวัชรจารย์ฝ่ายวัชรยาน (บูรพาจารย์ฝ่ายวัชรยานทิเบต) ตรงกลางเป็นซุ้มประดิษฐานพระเบญจพุทธ โดยประดิษฐานพระไวโรจนพุทธเจ้าศิลปะผสมปางทิเบตเป็นประธาน และสองข้างตกแต่ง ด้วยรูปภาพของพระบูรพาจารย์ฝ่ายวัชรยาน คือ ท่านคุรุปัทมสมภพ (คุรุรินโปเช่) ท่านมหาสิทธาวิทยธรา ริโวเชดรุปทอป เชนโป ท่านพระมหาวัชราจารย์ชีวินพุทธะนอร่า รินโปเช่ และท่านมหาวัชรจารย์ทริมซินกุนดั๊กรินโปเช่ (โพธิ์แจ้งมหาเถระ) ''' สถาปัตยกรรมภายในตกแต่งแบบทิเบต
ภายนอกของวิหารบูรพาจารย์ ทางด้านซ้ายมือของวิหารเป็นวิหารพระกษิติครรภ์โพธิสัตว์ ด้านขวามือเป็นวิหารพระอวโลกิเตศวรโพธิสัตว์
โพธิวนาราม
ด้านหลังของวัดเป็นสวนป่าที่เงียบสงบ เนื้อที่ประมาณ 15 ไร่เศษ ในสวนป่าประกอบด้วยต้นไม้ใหญ่ เต็มไปหมด และมีศาลาทรงจีน เหมาะสำหรับการปฏิบัติธรรม กรรมฐาน ในอดีตใช้เป็นที่ฝีกวิปัสสนากรรมฐานของภิกษุสงฆ์ ด้านหลังสวนป่า เป็นหอปฏิบัติธรรมเฉลิมพระเกียตริสมเด็จพระนางเจ้าฯ พระบรมราชินีนาถ มีพระอมิตาภพุทธเจ้าและพระอัครสาวกทั้งสอง เป็นประธาน และมีอาคารที่พักสำหรับอาคันตุกะ ที่จะมาพักปฏิบัติธรรมภายในวัด ส่วนด้านล่างของหอปฏิบัติธรรม เป็นสถานที่เก็บอัฐิ
หลวงจีนเย็นฮวบ
มีนามเดิมว่า ป่วยพวง แซ่โค้ว (เจริญคุปต์) เกิดที่ตำบลเปี่ยเป๋า อำเภอเยี่ยวเพ้ง มณฑลกวางตุ้ง ประเทศจีน บิดาชื่อนายเยียกเนี้ย มารดาชื่อนางชุงฮ้อ แซ่ตั้ง ปี พศ 2435 เมื่ออายุ 11 ปี ก็สิ้นบุญมารดา เมื่ออายุ 15 ปีจึงได้ติดตามบิดาเดินทางสู่ประเทศไทย ทำงานเดินเรือ กับบิดาและต่อมาทำกิจการค้าขาย จนเมื่อท่านอายุได้ 46 ปี ก็ตั้งร้านค้าขายชื่อร้าน “ชอเฮงหลี” กิจการเจริญเติบโตจนถึงปัจจุบัน
เมื่อย่างเข้าสู่วัยชราอายุได้ 62 ปี ท่านจึงหลบจากสังคมหาสถานที่สงบ ณ ภูเขาหลังพระพุทธบาท จ.สระบุรี เพื่อศึกษาพระธรรมวินัย เมื่อปี 2499 ท่านอายุได้ 65 ปี จึงได้ธรรมจักษุจึงได้สละโลกทางโลกียออกบวช และท่านได้ขออุปสมบท กับพระมหาคณาจารย์จีนธรรมสมาธิวัตร (โพธิ์แจ้งมหาเถระ) ณ วัดโพธิ์เย็น จังหวัดกาญจนบุรี เมื่อท่านได้บวชแล้วจึงได้เร่งความเพียรพยายามเพื่อปฏิบัติธรรมให้สำเร็จ
เมื่ออายุได้ 75 ปี ท่านจึงได้สร้างกุฏิเพื่อเจริญสมาธิภาวนา ณ วัดเทพพุทธาราม จ.ชลบุรี และท่านเป็นพระเคร่งพระวินัยมาก ท่านมักจะสวดมนต์ภาวนา นั่งสมาธิแผ่กุศลไปยังสรรพสัตว์
จนกระทั่ง วันที่ 4 สิงหาคม 2510 ขณะท่านได้เจริญสมาธิ ได้บังเกิดมรณญาณ คือรู้วันเวลาแตกดับของสังขารใกล้เข้ามาแล้ว และท่านจึงจุดเทียนรอบกายท่านแล้วเขียนโศลกบทหนึ่งว่า
“ เมื่อละได้ ก็สามารถไปถึงพุทธเกษตร นั่งดับในท่ามกลางแสงเทียน ได้เฝ้าพระสุคตด้วยตัวเอง”
จากนั้นท่านจึงเข้าฌานสมาธิหน้าพระพุทธรูปในกุฏิแล้วดับสังขารในท่าสมาธิขัดบัลลังก์ รวมสิริอายุได้ 76 ปี 12 พรรษา
แนวคำสอน
ปัจจุบันนี้วัดเทพพุทธารามมีการเผยแผ่คำสอนของมหายาน คือ
การเดินทาง
ในการเดินทางมาวัดเทพพุทธารามนั้น ช่วงเข้าตัวเมืองชลบุรีให้ท่านเดินทางผ่านถนนสุขุมวิท (ใช้เส้นทางหนองมน-พัทยา) ผ่านแยกเฉลิมไทย ประมาณ 20 เมตรมองด้านซ้ายมือจะเห็นที่ทำการไปรณีย์เมืองชลบุรี ด้านข้างจะมีป้ายบอกว่า "วัดเทพพุทธาราม (เซียนฮุดยี่) การเดินทางสามารถใช้เส้นทางได้ดังนี้
รถโดยสารประจำทาง
การเดินทางโดยรถโดยสารประจำทางนั้น ท่านสามารถสอบถามเส้นทางรถทุกสายที่วิ่งผ่านตัวเมืองชลบุรี บอกคนขายตั๋วรถว่า ลงแยกเฉลิมไทย หรือ บอกว่าลงวัดจีนชลบุรี
สถานีขนส่งสายใต้
สถานีรถปรับอากาศสายใต้-พัทยา ของ บริษัท รถรุ่งเรือง จำกัด วิ่งเส้นบางนาตราด รถไปจอดที่ ถนนพัทยาเหนือ เริ่มตั้งแต่เวลา 05.30-18.30 น. รถออกทุก 2 ชั่วโมง โทร. 0 2884 5572  สาขาพัทยา
อ้างอิง
ประวัติวัดเทพพุทธาราม อ.เมือง จ.ชลบุรี
รีอาซิลเวีย
รีอาซิลเวีย (Rheasilvia) เป็นลักษณะภูมิประเทศที่โดดเด่นที่สุดในดาวเคราะห์น้อยเวสตาและคาดว่านี้อาจเป็นผลกระทบจากแอ่งปะทะ ปากแอ่งมีขนาดเส้นผ่าศูนย์กลาง 505 กม. คิดเป็น 90% ของเส้นผ่าศูนย์กลางของเวสตาเองและคิดเป็น 95% เส้นผ่านศูนย์กลางเฉลี่ยของเวสตา (529 กม.) อย่างไรก็ตามค่าเฉลี่ยของเวสตานั้นเป็นผลกระทบจากแอ่งปะทะนั้นเอง จุดสูงสุดตรงกลางแอ่งนั้นมีความสูงกว่า 22 กม. ทำให้มันเป็นภูเขาที่สูงที่สุดในระบบสุริยะ
การค้นพบ
รีอาซิลเวียถูกพบโดยกล้องโทรทรรศน์อวกาศฮับเบิลใน พ.ศ. 2540 แต่ยังไม่ได้รับการตั้งชื่อจนกระทั่งยานสำรวจอวกาศดอว์นไปสำรวจเวสตาใน พ.ศ. 2554 ชื่อของมันตั้งตาม รีอา ซิลเวีย เทพธิดาพรหมจารีและมารดาของผู้ก่อตั้งกรุงโรม
ลักษณะ
แอ่งรีอาซิลเวียบางส่วนทับกับเวนอิเนอา (Veneneia) ซึ่งเป็นแอ่งที่เกิดก่อนและมีขนาดใหญ่เกือบ 395 กม.
ขอบของรีอาซิลเวียมีความลาดชันและสูง 4-12 กิโลเมตรเหนือพื้นที่โดยรอบ ก้นแอ่งมีความลึก 13 กิโลเมตรใต้พื้นดินโดยรอบ กลางแอ่งมีลักษณะเป็นลูกคลื่นและเนินกลางแอ่งมีเส้นผ่านศูนย์กลาง 200 กิโลเมตรและสูงจากก้นแอ่งประมาณ 20-25 กิโลเมตร ซึ่งสูงที่สุดในระบบสุริยะ แอ่งนี้คาดว่าน่าจะเกิดจากการชนกันของดาวเคราะห์น้อย
รถไฟฟ้าโมโนเรล สายรามคำแหง–ทองหล่อ
รถไฟฟ้าโมโนเรล สายรามคำแหง–ทองหล่อ เป็นโครงการรถไฟฟ้าโมโนเรลระยะสั้น มีแนวเส้นทางจาก มหาวิทยาลัยรามคำแหง–ทองหล่อ แม้ขั้นตอนการศึกษาจะเสร็จเรียบร้อยแล้ว แต่การประมูลนั้นยังไม่เกิดขึ้นในขณะนี้
รีอาซิลเวีย
ลักษณะ
การศึกษาสเปกโทรสโกปีของฮับเบิลได้แสดงให้เห็นว่าแอ่งอุตกาบาตนี้เจาะลึกลงไปบนชั้นต่าง ๆ ของเปลือกดาวและอาจจะเจาะลงไปถึงเนื้อดาวตามผลที่แสดงโดยเส้นสเปกตรัมของโอลิวีน
เวสตามีร่องแคบในเขตเส้นศูนย์สูตรซึ่งคาดว่าน่าจะเกิดจากการชนครั้งใหญ่ ร่องแคบที่ใหญ่ที่สุดคือดิวาเลียน ฟอสซา (Divalia Fossa) ซึ่งกว้าง 22 กม. ยาว 465 กม.
รถไฟฟ้าโมโนเรล สายรามคำแหง–ทองหล่อ
พื้นที่ที่เส้นทางผ่าน
เขตวัฒนา, เขตคลองเตย และ เขตบางกะปิ กรุงเทพมหานคร
สถานี
มี 9 สถานี เป็นสถานียกระดับทั้งหมด
ปัสกาล ออลเมตา
ปัสกาล ออลเมตา (Pascal Olmeta) เกิดวันที่ 7 เมษายน ค.ศ. 1961 ที่เมืองบัสตียา เป็นผู้รักษาประตูฟุตบอลชาวฝรั่งเศส ผู้ทำหน้าที่ร่วมกับทีมออแล็งปิกเดอมาร์แซย์และออแล็งปิกลียอแนในคริสต์ทศวรรษ 1990
เขาเป็นตัวแทนของทีมชาติฝรั่งเศสในการแข่งขันฟุตบอลชายหาดชิงแชมป์โลก 2001 และได้รับรางวัล "ผู้รักษาประตูยอดเยี่ยม" ในการแข่งขันครั้งดังกล่าว
บรีฌิต บาร์โด
บรีฌิต อาน-มารี บาร์โด (Brigitte Anne-Marie Bardot; 28 กันยายน พ.ศ. 2477 — ) อดีตนักแสดงและนักร้องชาวฝรั่งเศส
เธอเป็นบุคคลที่มีชื่อเสียงคนแรก ที่ใบหน้าถูกใช้เป็นต้นแบบของมารียาน (Marianne) สัญลักษณ์ของประเทศฝรั่งเศส ระหว่างปี 1968 ถึง 1978 ตามด้วยเมอรีล แมททีกซ์ และแคเทอรีน เดอเนิฟ
เมีย 2018 *รักเลือกได้
เมีย 2018 เป็นละครโทรทัศน์ไทยแนวเมโลดราม่าที่ออกอากาศในปี พ.ศ. 2561 โดย เดอะ วัน เอ็นเตอร์ไพรส์ ได้ซื้อลิขสิทธิ์ละครชุด The Fierce Wife สงครามรัก สงครามชีวิต (ภาษาจีน: 犀利人妻 / Xi Li Ren Qi) ของ Sanlih E-Television ประเทศไต้หวันมาทำใหม่ในเวอร์ชันภาษาไทย เขียนบทโทรทัศน์โดย เนปาลี (วรรธนา วีรยวรรธน) กำกับการแสดงโดย สันต์ ศรีแก้วหล่อ นำแสดงโด น้ำทิพย์ จงรัชตวิบูลย์, ณวัฒน์ กุลรัตนรักษ์, มารี เบรินเนอร์, ธนภัทร กาวิละ, พีท ทองเจือ, พิชญ์นาฏ สาขากร, วรรธนะ กัมทรทิพย์, ชนกวนันท์ รักชีพ ออกอากาศทางช่องวันและไลน์ทีวี และออกอากาศในประเทศจีนผ่านแพลตฟอร์มเทนเซ็นต์ วีดีโอพร้อมกับการแพร่ภาพในประเทศไทย
แต่เดิมแผนงานของละครเรื่องนี้รวมไปถึงระหว่างการถ่ายทำและทีเซอร์ตัวแรกได้ใช้ชื่อว่า สงครามรัก ตามชื่อภาษาไทยเดิมของต้นฉบับ ก่อนที่จะเปลี่ยนชื่อเรื่องมาใช้ชื่อว่า เมีย 2018 ในวันบวงสรวงละครก่อนออกอากาศ
เรื่องย่อ
อรุณา (น้ำทิพย์ จงรัชตวิบูลย์) แต่งงานใช้ชีวิตสามี-ภรรยากับ ธาดา (ณวัฒน์ กุลรัตนรักษ์) หลังแต่งงานเธอตัดสินใจลาออกจากการเป็นเวิร์คกิ้งวูแมนผันตัวมาเป็นแม่บ้านธรรมดาสามัญชนทั่วไป และมีทายาทรักหนึ่งคนคือ นุดา (รุ่งลดา รุ่งลิขิตเจริญ) เธอใช้ชีวิตอย่างเต็มที่และมีความสุขกันสามคนพ่อแม่ลูก แต่แล้วมรสุมและบททดสอบชีวิตลูกใหญ่ก็เข้ามาในชีวิตของเธอเมื่อ กันยา (มารี เบรินเนอร์) ลูกพี่ลูกน้องของเธอกลับมาจากเมืองนอกและขอมาอาศัยร่วมอยู่ด้วย ชีวิตที่สมบูรณ์แบบก็ค่อย ๆ ร่วงลงจนถึงจุดต่ำที่สุดของชีวิตหลังเธอได้ล่วงรู้ว่า กันยา แอบมีความสัมพันธ์ลึกๆ กับ ธาดา ผู้ซึ่งเป็นพี่เขยของกันยาเอง เหตุการณ์นี้ทำให้อรุณาเสียใจและเครียดอย่างหนักว่าเธอจะทนได้อีกเท่าไหร่ เธอจะเดินหน้าชีวิตต่อไปอย่างไร หากเธอตัดสินใจหย่าแล้วเธอกับลูกจะมีชีวิตเป็นอย่างไร เธอจะกลับไปมีงานทำเหมือนแต่ก่อนหรือไม่ เธอได้แต่เครียดและคำนึงถึงคำสอนของแม่ว่าชีวิตครอบครัวมันก็เหมือนกับ "เกี๊ยว" ที่ต้องใช้ความบรรจงในการปั้นขึ้นมาและผ่านความร้อนจนสุกงอมให้เราได้กิน ก็เปรียบเหมือนกับครอบครัวที่ต้องช่วยกันสร้างขึ้นมาอย่างบรรจง ความบรรจงจะช่วยยึดเหนี่ยวเอาไว้ไม่ให้ครอบครัวแตกสลาย แม้ผ่านร้อนผ่านหนาวผ่านมรสุมใหญ่ในชีวิตก็ตาม
แต่แล้วโชคชะตากลับเล่นตลกเมื่ออรุณาได้ไปรู้จักกับ วศิน (ธนภัทร กาวิละ) CEO หนุ่มดีกรีนักเรียนเมืองนอกที่ถูกชะตากับอรุณามากจนอยากดึงเธอเข้ามาร่วมทำโปรเจกต์ใหม่ด้วยกัน วศินทำทุกวิถีทางเพื่อให้อรุณายอมละทิ้งชีวิตแม่บ้านแล้วกลับมาทำงานโดยมีเงื่อนไขว่าเธอต้องหย่าร้างกับธาดาก่อนร่วมงาน อรุณาไม่รู้จะหันหน้าไปหาใคร ไม่รู้จะไปพึ่งทางไหน นอกจากแม่อันเป็นที่รักของเธอและเพื่อนสนิทผู้เป็นน้องสะไภ้ของเธออย่าง ธารี (ชนกวนันท์ รักชีพ) ทั้งแม่และธารีต่างเตือนสติให้อรุณาลุกขึ้นสู้อีกครั้ง รวมถึงวศินเองยังได้มาบอกความจริงบางอย่างเกี่ยวกับตัวกันยาว่า กันยาเธอเป็นโรคบุคลิกภาพชายขอบ และเธอจะมีอารมณ์รุนแรงเมื่อไม่ได้รับการเอาใจตามที่เธอคาดหวัง อรุณาได้ยินเช่นนั้นเธอจึงปล่อยวางเรื่องกันยา และตัดสินใจลุกขึ้นจากความโศกเศร้า เปลี่ยนแปลงตัวเองใหม่หมดจด และเดินหน้าเข้าทำงานกับวศินตามที่ตั้งใจไว้ และเธอก็ทำได้สำเร็จจนรอบข้างภูมิใจที่อรุณาไม่จมอยู่กับความเศร้าอีกต่อไป
อรุณาลุกขึ้นมาใช้ชีวิตแบบเวิร์คกิ้งวูแมนอีกครั้ง การเปลี่ยนแปลงตัวเองของอรุณาในครั้งนี้ไปเข้าตาและสะดุดตาใครหลายคน ทั้ง ธาดา วศิน สุชาติ (พีท ทองเจือ) รวมไปถึง มุนิน (พิชญ์นาฏ สาขากร) ผู้เป็นแฟนเก่าของธาดา และเป็นไม้เบื่อไม้เมาของเธอมาก่อน มุนินตัดสินใจชวนอรุณามาทำรายการออนไลน์ร่วมกัน เพื่อสร้างข้อคิดและคำสอนดีๆ แก่เพื่อนผู้หญิงโดยเฉพาะ อรุณาตอบตกลงโดยทุกคนเห็นดีเห็นงามด้วย และนับจากนั้นชีวิตของอรุณาก็เปลี่ยนไปแบบไม่มีวันหวนคืน
ชีวิตของอรุณาและธาดาสวนทางกันอย่างชัดเจน หลังหย่าขาดกับอรุณา ธาดาก็ถูกไล่ออกจากงานหลังกันยาไปมีเรื่องกับ พลอยใส (เจณิสตา พรหมผดุงชีพ) กลางงานเลี้ยงของบริษัทฯ และบริษัทฯ สืบทราบอย่างชัดเจนว่าธาดาได้หย่าขาดกับอรุณาแล้ว ซึ่งขัดกับธรรมเนียมปฏิบัติของบริษัทฯ ที่พนักงานระดับผู้บริหารต้องรักษาสถาบันครอบครัวไว้เป็นตัวอย่าง รวมถึงกันยาถูกสุชาติให้ออกจากงานเพราะไม่ผ่านการทดลองงาน แต่กลับกัน ชีวิตของอรุณากลับดีขึ้นแบบก้าวกระโดด อรุณาได้รับการยอมรับจากสังคมในฐานะผู้หญิงตัวอย่าง และรายการออนไลน์ที่เธอทำร่วมกับมุนินก็โด่งดังเป็นพลุแตกจนทำให้เธอได้เข้ามาจัดรายการสดทางโทรทัศน์แบบจริงจัง รวมถึงความรักระหว่างเธอกับวศินก็ค่อยๆ ก่อตัวขึ้นเรื่อยๆ โดยนุดาเองก็เห็นดีเห็นงามไปกับเขาด้วย แม้ว่าเธอจะถูกนินทาว่าร้ายเพราะวศินไปทำหน้าที่แทนธาดา แต่เธอก็ยังยืนหยัดและสู้กับเสียงนินทาได้อย่างไม่ขาดสาย
ชีวิตของธาดาร่วงลงถึงขีดสุด เขาตัดสินใจขอเลิกกับกันยาและย้ายไปใช้ชีวิตตามลำพังที่เมืองจีน ตามคำขอของเจ้านายใหม่ที่ต้องการให้ธาดาไปรับตำแหน่งที่เมืองจีน ส่วนกันยา หลังล้มเหลวเรื่องความรักกับธาดา เธอจึงตัดสินใจบากหน้ากลับไปใช้ชีวิตร่วมกับครอบครัวของเธอที่เมืองนอก แต่สำหรับอรุณา ชีวิตของเธอเริ่มดีขึ้นไปจนถึงขีดสุด มุนินจัดงานมีตติ้งแฟนคลับให้อรุณาได้ทำความรู้จักกับแฟนๆ ที่ติดตามเธอมาตลอด เธอใช้โอกาสนี้สารภาพความจริงในใจที่ค้างคา ทั้งเรื่องธาดา และเรื่องของวศิน รวมถึงสอนให้ผู้หญิงทุกคนลุกขึ้นสู้ เผชิญหน้ากับทุกสิ่ง ไม่ว่าจะร้อนหรือหนาว ผู้หญิงก็ต้องผ่านไปให้ได้ โดยไม่ต้องคำนึงถึงผู้ชายที่ชอบอ้างตนว่าเป็นใหญ่อีกต่อไป
หลังจบงาน วศินขอคบกับอรุณาอย่างจริงจัง อรุณาเอาเรื่องราวทั้งหมดมาคิดทบทวน ก่อนปล่อยวางไว้ข้างหลัง และตัดสินใจเดินหน้าใช้ชีวิตร่วมกับผู้ชายคนนี้ คนที่ยืนเคียงข้างในยามทุกข์และยามสุข เพียงแค่ว่าเมื่อได้อยู่ใกล้เขา ตัวเธอก็มีความสุข แค่นี้ก็เพียงพอแล้ว
6 เดือนหลังจากเหตุการณ์ใน เมีย 2018 อรุณาเติบโตจนได้เข้ามาทำรายการโทรทัศน์จริงจัง มีชื่อเสียงโด่งดังในฐานะ Influencer และมุนินยังได้ปิดดีลกับ "แม็กกี้" เพื่อทำรายการออนไลน์ ชีวิตลงตัวเข้าครัวกับอรุณา อีกหนึ่งรายการ ชีวิตที่ฉากหน้ากำลังไปได้ดี แต่ฉากหลังอรุณากลับต้องเจอเรื่องปวดหัวอย่างหนักหลังวศินขออรุณาแต่งงาน การขอแต่งงานของวศินทำให้ นุดา ไม่พอใจมาก เพราะวศินที่เธอสนิทในฐานะ "น้าชาย" กำลังจะกลายเป็น "พ่อเลี้ยง" เลยทำให้นุดายื่นคำขาดกับอรุณาว่าจะเลือกเธอหรือเลือกวศิน เพราะถ้าอรุณาเลือกวศิน นุดาจะขอย้ายไปอยู่กับธาดาที่เมืองจีน
ในขณะเดียวกัน วิภา (ราศี ดิษกุล ณ อยุธยา) หลังจากจบคดีของกิรนันท์และเลอยศ (เหตุการณ์ใน บาปรัก) เธอได้ทุ่มชีวิตกับการดูแลมูลนิธิทนายเพื่อเพื่อนหญิงจนได้พบรักกับ หยาง (อัษฎา พานิชกุล) นักธุรกิจหนุ่มที่ตามจีบเธอตั้งแต่สมัยเธอยังเป็นทนาย จนในตอนนี้ทั้งคู่ตัดสินใจคบกันและกำลังจะก้าวเข้าสู่ชีวิตครอบครัว แต่แล้วเรื่องราวก็ประดังประเดกันอย่างไม่น่าเชื่อ เพราะการขอแต่งงานของหยางและวิภา ก็ทำให้ ออกัส (ณัฐพัชร์ นิมจิรวัฒน์) ลูกชายเพียงคนเดียวของหยางไม่พอใจมากเช่นกัน วิภาไม่รู้จะปรึกษาใครเลยเอาเรื่องนี้มาปรึกษาอรุณาและธารี ธารีที่เป็นคนกลางและชีวิตกำลังไปได้ดีอยู่คนเดียวจึงต้องหันมาช่วยสะสางปัญหาให้เพื่อนรักทั้งสอง
แต่ยังไม่ทันจะเริ่มแก้ปัญหาชีวิต ปัญหาก็เข้ามาแทรกธารีอย่างจังเมื่อ ชาติชาย (วรรธนะ กัมทรทิพย์) เริ่มทำตัวห่างเหิน ไม่สนใจลูกเหมือนแต่ก่อน เมื่อปัญหาประดังประเดเข้าทั้งสาม อรุณาเลยตัดสินใจพากันไปหาหมอศศิมลเพื่อให้ช่วยกันหาทางแก้ไขปัญหา หมอได้แต่แนะนำให้ทั้งสามพยายามปรับตัวเข้าหาเด็ก เพราะลึก ๆ แล้วเด็กคือเครื่องมือในการเชื่อมความสัมพันธ์ของทั้งสองคนได้เป็นอย่างดี เมื่อเป็นเช่นนั้นธารีจึงเริ่มหันมาเอาใจที่บ้านให้มากขึ้น ลดการกระทบกระทั่งกับชาติชายจนเริ่มเข้าใจกันได้ ในขณะที่วิภาก็ตัดสินใจเข้าหาออกัส เพื่อทำให้ออกัสยอมรับในตัวเธอ ออกัสเข้าใจวิภาแต่ใจลึก ๆ ก็ไม่อยากได้ใครมาแทนที่แม่ตัวเอง เลยทำให้ออกัสต่อต้านการเข้าหาของวิภาอย่างหนัก สุดท้ายวิภาเป็นฝ่ายถอยออกมาเพราะไม่อยากทำให้ออกัสลำบากใจ หยางจึงเข้าไปคุยกับออกัสจนออกัสเริ่มใจอ่อน
เมื่อชีวิตเริ่มหมดหวัง นุดาเองก็เสียใจที่เธอเป็นต้นเหตุให้แม่ไม่มีความสุข เธอเลยวางแผนกับออกัสให้พาเธอออกไปหาวศิน นุดาขอร้องวศินแค่อย่างเดียวคืออย่าทำให้อรุณาเสียใจ เพราะเธอที่เป็นลูกก็ไม่อยากเจ็บปวดไปมากกว่านี้แล้ว วศินได้ยินเช่นนั้นเลยปลอบและอยู่เป็นเพื่อนนุดา ก่อนพาไปส่งถึงบ้านเพื่อคุยกับอรุณา ในที่สุดทั้งคู่ก็ปรับความเข้าใจกัน เพียงแต่อรุณาไม่พร้อมเธอเลยยังไม่ตอบตกลงแต่งงานและคืนแหวนให้ นุดาเห็นแบบนั้นเลยเอาการ์ดที่บอกความลับไปซ่อนเพื่อให้อรุณาไปเจอด้วยตัวเอง ในขณะที่ออกัสเริ่มใจอ่อนกับวิภา ออกัสจึงนัดให้วิภาได้มาคุยกับหยางอีกครั้ง ครั้งนี้ทั้งคู่ปรับความเข้าใจกันก่อนตอบตกลงที่จะใช้ชีวิตคู่และฝ่าฟันอุปสรรค์ไปด้วยกัน ทำเอาออกัสที่แอบฟังอยู่ดีใจมาก
ด้านอรุณา เธอไปเจอการ์ดความลับของนุดาโดยบังเอิญ อรุณาจึงเอามาถามนุดาว่าข้อความในการ์ดคืออะไร นุดาเลยบอกว่าวศินกำลังจะไปเมืองนอกแล้วไม่กลับมาอีกเลย ถ้าเธอไปทันเธออาจจะรั้งวศินเอาไว้กับตัวได้ เมื่ออรุณาได้ยินเช่นนั้นจึงออกไปตามหาวศินที่สนามบินจนในที่สุด เธอก็ได้เจอกับวศินที่ยอมตกเครื่องเพราะเชื่อว่าอรุณาจะมา สุดท้ายทั้งคู่ก็ได้แต่งงานและใช้ชีวิตร่วมกันอย่างมีความสุข
ผลตอบรับ
การตอบรับเมื่อแรกฉาย ละครเรื่องนี้ทำเรตติ้งได้ไม่ดีเท่าที่ควร โดยเป็นผลต่อเนื่องจากการที่ซีรีส์ กาหลมหรทึก ซึ่งออกอากาศก่อนหน้านั้นทำเรตติ้งได้ไม่ดีและต่ำกว่าเกณฑ์ที่ช่องวางไว้ อย่างไรก็ตาม ละครกลับสร้างกระแสบนสื่อสังคมออนไลน์ได้อย่างรวดเร็วหลังการออกอากาศในตอนที่ 13 ซึ่งเป็นเนื้อเรื่องช่วงการเปลี่ยนแปลงของอรุณา จนนำพาไปสู่การบอกเล่าแบบปากต่อปาก และทำให้เรตติ้งของละครดีขึ้นอย่างชัดเจนจนเกิดเป็นปรากฏการณ์ "ช่องเล็กล้มยักษ์" ได้เป็นครั้งแรกหลังโทรทัศน์ดิจิทัลเริ่มออกอากาศอย่างเป็นทางการ หลังเรตติ้งของละครในตอนที่ 25 ซึ่งออกอากาศเมื่อวันที่ 20 สิงหาคม พ.ศ. 2561 สามารถเอาชนะ ลูกไม้ลายสนธยา ของช่อง 7 ได้สำเร็จ แม้ออกอากาศช้ากว่าถึงหนึ่งชั่วโมง
ผลตอบรับของละคร ทำให้เป็นการแจ้งเกิดนักแสดงรองของเรื่องนี้ได้สำเร็จ ทั้ง ธนภัทร กาวิละ และ มารี เบรินเนอร์ ที่ได้การตอบรับที่ดีจากบทที่เล่น รวมถึงยังทำให้สังคมเริ่มมีความตระหนักถึงโรคจิตเภทและวิธีการรักษาเพื่อไม่ให้เป็นอย่างตัวละครในเรื่อง
ผู้จัดการออนไลน์ลงความเห็นว่า กระแสตอบรับของละคร เมีย 2018 ยังเป็นการท้าชนช่องใหญ่เต็มตัว เพราะนอกจากละครที่ช่องวันทำได้ดีแล้ว ช่องในเครืออย่าง พีพีทีวี ซึ่งมีเจ้าของเป็นบุคคลเดียวกัน คือบุคคลในตระกูลปราสาททองโอสถ ก็เริ่มดูดคนระดับแม่เหล็กจาก ช่อง 3 และ ช่อง 7 เข้าสังกัดอย่างต่อเนื่อง รวมถึงยังได้ดึงเอารายการต่างๆ จากช่อง 3 และช่อง 7 ช่องเข้าพีพีทีวีอย่างต่อเนื่อง ด้วยการเสนอต้นทุนการทำรายการที่ต่ำกว่า อย่างไรก็ตามพีพีทีวีเคยให้สัมภาษณ์ว่าจะมีโครงการสร้างละครร่วมกับทีมงานจากช่องวันในอนาคต เพื่อให้ช่องพีพีทีวีมีคอนเทนต์ละครเพิ่มขึ้นหลังจากที่หยุดการทำละครมาระยะหนึ่ง
สิ่งสืบเนื่อง
จากความสำเร็จของ เมีย 2018 ทำให้ เดอะ วัน เอ็นเตอร์ไพรส์ ตัดสินใจสร้างมินิซีรีส์ภาคต่อในชื่อ อรุณา 2019 โดยมีเนื้อหาต่อเนื่องจากตอนจบของ เมีย 2018 และให้ สันต์ ศรีแก้วหล่อ กำกับต่อเนื่อง ออกอากาศทุกวันอาทิตย์ เวลา 22.00 น. เพียง 6 ตอน เริ่มตั้งแต่วันที่ 12 พฤษภาคม - 16 มิถุนายน พ.ศ. 2562
ซารา แบร์นาร์ต
ซารา แบร์นาร์ต (Sarah Bernhardt; 23 ตุลาคม พ.ศ. 2387 - 26 มีนาคม พ.ศ. 2466) นักแสดงชาวฝรั่งเศส ได้รับฉายาว่า "นักแสดงหญิงที่มีชื่อเสียงที่สุดในประวัติศาสตร์โลก" ("The most famous actress in the history of the world") แบร์นาร์ตมีชื่อเสียงจากการแสดงละครเวทีในยุโรปในช่วง คริสต์ทศวรรษ 1870
แหล่งข้อมูลอื่น
18441923
เน็ตบุ๊ก
เน็ตบุ๊ก (Netbook) คือชื่อที่ใช้เรียกเครื่องคอมพิวเตอร์แล็ปท็อปที่มีขนาดเล็กกว่าขนาดปกติของเครื่องแล็ปท็อปทั่วไป มีน้ำหนักเบา ต้นทุนต่ำ ใช้พลังงานเท่าที่จำเป็น เน็ตบุ๊กโดยทั่วไปถูกออกแบบมาเพื่อการใช้งานที่อาศัยอินเทอร์เน็ตเป็นพื้นฐาน เช่นการอ่านเว็บ หรือการใช้อีเมล
เครื่องคอมพิวเตอร์เน็ตบุ๊กที่มีการผลิตออกมาจำหน่ายเช่น Acer Aspire One, ASUS Eee PC, HP 2133 Mini-Note, MSI Wind
ฮาร์ดแวร์
ลักษณะของเน็ตบุ๊กจะมีขนาดที่เล็กกว่าโน้ตบุ๊ก มีน้ำหนักที่เบามาก อาจหนักไม่เกิน 1 กิโลกรัม มีหน้าจอขนาดเล็ก (7 - 10 นิ้ว) มีการเชื่อมต่อแบบไร้สาย แต่ไม่มีช่องสำหรับใส่ซีดี และมีแป้นพิมพ์ที่ค่อนข้างเล็ก อุปกรณ์สำหรับเก็บข้อมูลภายในเครื่องมีการใช้ทั้งแบบฮาร์ดดิสก์และ solid-state drives
ประวัติ
ไอเดียของเน็ตบุ๊กมาจากซับโน้ตบุ๊กซึ่งคำเรียกของเน็ตบุ๊กถูกเรียกครั้งแรกจากบริษัทไซออนในปี 2543 และได้มีการใช้กันอย่างมากโดยทางโครงการโอแอลพีซีที่สนับสนุนโดยอินเทลในปี 2551
เหตุยิงกันที่ลาสเวกัสสตริป พ.ศ. 2560
เมื่อวันที่ 1 ตุลาคม พ.ศ. 2560 (วันที่ 2 ตุลาคม ตามเวลาในประเทศไทย) เกิดเหตุกราดยิงในงานเทศกาลดนตรีคันทรีรูตไนน์ตีวันฮาร์วิสต์ ริมถนนลาสเวกัสสตริปในเมืองแพระไดส์ รัฐเนวาดา มือปืนเปิดฉากระดมยิงจากชั้นที่ 32 ของโรงแรมและกาสิโนแมนดะเลย์เบย์ ข้ามถนนไปยังฝูงชนในลานจัดงานกลางแจ้งระหว่างที่นักร้องเจสัน ออลดีน กำลังปิดการแสดง
ผู้ก่อเหตุเป็นชายผิวขาวชื่อ สตีเวน เครก แพดด็อก วัย 64 ปี ซึ่งอาศัยอยู่ในเมืองเมสกีต รัฐเนวาดา เขาถูกพบเสียชีวิตจากการยิงตัวเองในห้องพักของโรงแรม เหตุกราดยิงครั้งนี้ทำให้มีผู้เสียชีวิต 59 คน (รวมทั้งผู้ก่อเหตุ) และมีผู้บาดเจ็บ 530 คน นับเป็นเหตุกราดยิงที่มีจำนวนผู้เสียชีวิตมากที่สุดในประวัติศาสตร์สหรัฐอเมริกา มากกว่า เหตุกราดยิงใน พัลส์ ไนต์คลับ ในเมืองออร์แลนโด รัฐฟลอริดา เมื่อ วันที่ 12 มิถุนายน พ.ศ. 2559 ซึ่งมีผู้เสียชีวิต 50 ราย
ยุคไทโช
ยุคไทโช เป็นยุคสมัยในประวัติศาสตร์ญี่ปุ่นที่เริ่มต้นในวันที่ 30 กรกฎาคม ค.ศ. 1912 ถึง 25 ธันวาคม ค.ศ. 1926 ตรงกับรัชสมัยจักรพรรดิไทโช จักรพรดิองค์ใหม่เป็นจักรพรรดิที่มีพระพลานามัยอ่อนแอ ซึ่งทำให้เกิดการเปลี่ยนผ่านอำนาจทางการเมืองจากกลุ่มรัฐบุรุษในระบอบคณาธิปไตยแบบเก่า (หรือ เก็นโร) ไปเป็นสภานิติบัญญัติแห่งชาติญี่ปุ่นและพรรคในระบอบประชาธิปไตย ทำให้ยุคนี้ถือเป็นช่วงที่มีขบวนการเสรีนิยมนามว่า ประชาธิปไตยไทโช ซึ่งแยกจากยุคเมจิที่มีความโกลาหล กับยุคโชวะที่ขับเคลื่อนด้วยระบบแสนยนิยม
บรรณานุกรม
แหล่งที่มา
ด่านเบิ่ว
ด่านเบิ่ว (đàn bầu) เป็นเครื่องดนตรีประเภทเครื่องสายของประเทศเวียดนามและถือเป็นเครื่องดนตรีประจำชาติ มีประวัติศาสตร์ที่ยาวนาน นอกจากนี้ด่านเบิ่วยังเป็นเครื่องดนตรีที่มีเอกลักษณ์เป็นอย่างมาก เนื่องด้วยเป็นเครื่องดนตรีที่ชนิดเครื่องสายที่มีเพียงสายเดียวเท่านั้น สายจะถูกตรึงด้วยตะปูและผู้เล่นจะใช้มือหนึ่งข้างในการดีดเพื่อสร้างเสียง ฉะนั้นการเล่นด่านเบิ่วจึงถูกเล่นแบบโมโนคอร์ดหรือเล่นแบบคอร์ดเดียว โดยอาศัยความสามารถของผู้เล่นในการสร้างเสียงที่แตกต่างออกมาให้กลมกลืน ด่านเบิ่วจึงถือว่าเป็นเครื่องดนตรีที่ต้องอาศัยความชำนาญของผู้เล่นเป็นอย่างมาก
ประวัติ
ประวัติศาสตร์ความเป็นมาด่านเบิ่วนั้น พบว่ามีการจดบันทึกและกล่าวถึงไว้ตั้งแต่ปี ค.ศ. 1770 เป็นต้นมา แต่อย่างไรก็ตาม นักวิชาการหลายคนเชื่อและสันนิษฐานไว้ว่าด่านเบิ่วมีความเก่าแก่มากกว่านั้น โดยอาจมีอายุมากกว่าหนึ่งพันปีหรือมากกว่านั้นเลยทีเดียว ตำนานของด่านเบิ่วมักมีการเล่าขานกันว่า มีต้นกำเนิดมาจากหญิงตาบอดคนหนึ่งที่เล่นเครื่องดนตรีชิ้นนี้เพื่อยังชีพแก่ครอบครัวของนางในช่วงที่สามีต้องไปออกศึกสงคราม และไม่ว่าตำนานดังกล่าวจะเป็นเรื่องจริงหรือไม่ แต่ก็มีหลักฐานค่อนข้างแน่ชัดว่าด่านเบิ่วมีที่มาจากนักดนตรีตาบอด จนกระทั่งในเวลาปัจจุบัน ด่านเบิ่วได้ถือว่าเป็นเครื่องดนตรีที่สำคัญของดนตรีพื้นบ้านเวียดนามเลยทีเดียว และด้วยการเล่นที่ต้องอาศัยความชำนาญนี้เอง ทำให้จำนวนคนที่สามารถเล่นด่านเบิ่วได้ทั้งหมดมีจำนวนไม่มากนัก แต่ด่านเบิ่วก็ยังถือว่าเป็นเครื่องดนตรีที่นิยมเล่นกันในประเทศเวียดนาม ในบางครั้งก็ถูกนำไปประยุกต์ใช้ร่วมกับการแสดงต่างๆ เช่น การขับบทกลอน เป็นต้น ในยุคสมัยใหม่ด่านเบิ่วได้ถูกปรับปรุงให้ร่วมสมัยมากขึ้น โดยมีการนำมาเล่นร่วมกับดนตรีร่วมสมัยอย่าง ดนตรีป็อปของเอเชียและดนตรีร็อกอีกด้วย
ลักษณะ
ในสมัยโบราณ ด่านเบิ่วหนึ่งชิ้นจะประกอบด้วยส่วนประกอบทั้งหมด 4 ส่วนด้วยกัน ได้แก่ กระบอกไม้ไผ่อันเล็ก ๆ (เส้นผ่าศูนย์กลาง 3 มิลลิเมตร) หนึ่งอัน, กะลามะพร้าวผ่าครึ่งหนึ่งอัน, แผ่นไม้ขนาดสี่เหลี่ยม (ยาวประมาณ 100-120 เซนติเมตร กว้างประมาณ 10-15 เซนติเมตร) และสายเอ็นหนึ่งเส้น โดยแผ่นไม้และกระบอกไม้ไผ่จะถูกยึดติดกันเป็นมุมฉาก สายเอ็นนั้นจะถูกขึงไว้กับกระบอกไม้ไผ่และยึดไว้กับปลายของแผ่นไม้ ส่วนกะลามะพร้าวจะถูกทำให้ยึดติดกับแท่งไม้อ่อนเพื่อเป็นการสะท้อนให้เสียงก้องกังวานขึ้น
โครงสร้างโดยคร่าว
ในปัจจุบันนี้แผ่นไม้ถูกปรับเปลี่ยนให้มีความละเอียดอ่อนมากขึ้น โดยมีส่วนประกอบสองส่วนด้วยกันคือแผ่นไม้อ่อนและแผ่นไม้แข็ง ซึ่งประกอบด้วยไม้แข็งในส่วนของด้านข้าง และไม้อ่อนในส่วนของตรงกลาง นอกจากนี้สายของด่านเบิ่วในปัจจุบันได้มีการใช้สายเช่นเดียวกับกีตาร์ไฟฟ้าแทนสายเอ็นแบบดั้งเดิม และกะลามะพร้าว ได้มีการใช้ไม้ที่ออกแบบเป็นรูปร่างต่าง ๆ เช่น เขาควาย ปากน้ำเต้า แทนกะลาผ่าครึ่ง แต่ไม่ได้มีความสำคัญอะไรเพราะใช้เพียงเพื่อความสวยงามเท่านั้น ส่วนกระบอกไม้ไผ่อันเล็กได้รับการปรับเปลี่ยนให้มีรูปทรงที่สวยงามขึ้น คือมีสีดำบ้างน้ำตาลบ้าง มีปลายหางที่โค้งงอสวยงาม และสามารถจับโยกเพื่อปรับความหย่อนตึงของสายได้
การเล่น
หากมองเพียงผิวเผินการเล่นด่านเบิ่วอาจดูง่ายดายเนื่องจากเป็นเครื่องดนตรีที่มีเพียงสายเส้นเดียว แต่ที่จริงแล้ว การเล่นด่านเบิ่วต้องอาศัยทั้งความละเอียดและความชำนาญของผู้เล่นเป็นอย่างมากจึงจะได้เสียงที่ไพเราะออกมา ในการเล่นด่านเบิ่ว ผู้เล่นจะใช้มือซ้ายจับแท่งไม้ที่ทำจากไม้ไผ่กระบอกเล็กเป็นคันโยกเพื่อปรับความหย่อนตึงของสาย ส่วนมือขวาจะใช้ดีดสาย โดนนิ้วชี้และนิ้วโป้งจับตัวดีดที่คล้ายแผ่นดีดสายของกีตาร์ในการดีดให้เกิดเสียง ด้วยสาเหตุที่มีเพียงสายเดียวแต่สามารถทำเสียงได้หลายเสียง หลายตัวโน้ต ทำให้ต้องอาศัยความชำนาญของผู้เล่นในการลงน้ำหนักทั้งดีดสาย ดึงสายและหย่อนสาย เรียกได้ว่าเป็นเครื่องดนตรีที่ต้องอาศัยความละเอียดอ่อนเป็นอย่างมาก
ปิยะพันธ์ สนิทวงศ์ ณ อยุธยา
นาวาตรี ปิยะพันธ์ สนิทวงศ์ ณ อยุธยา ร.น. (13 มิถุนายน พ.ศ. 2477 - 22 ธันวาคม พ.ศ. 2549) นักดนตรีสากล ได้รับการเชิดชูเกียรติเป็นศิลปินแห่งชาติ สาขาศิลปะการแสดง ประจำปี พ.ศ. 2541
ปิยะพันธ์ สนิทวงศ์ ณ อยุธยา เป็นบุตรของพระสุวพันธ์พิทยาการ (หม่อมหลวงเป้ สนิทวงศ์) และนางแจ่มศรี วิเศษกุล เริ่มเรียนเปียโนตั้งแต่อายุได้ 9 ขวบ กับหม่อมหลวงพวงร้อย อภัยวงศ์ (สนิทวงศ์) เมื่ออายุ 15 ปี ได้เดินทางไปเรียนเปียโนที่ George Watson's College สกอตแลนด์ ที่ George Watson's College และเดินทางไปศึกษาต่อที่ Royal College of Music ลอนดอน เรียนเปียโนกับ Joseph Cooper และ Claudio Arrau จนสำเร็จปริญญา ARCM เมื่อ พ.ศ. 2499
เมื่อเดินทางกลับประเทศไทย ได้เข้ารับราชการในกองดุริยางค์ทหารเรือ และได้แสดงดนตรีร่วมกับวงดุริยางค์ราชนาวี ภายใต้การอำนวยเพลงของ นาวาตรีสมัคร เศวตดิษฐ พลเรือตรีหม่อมหลวงอัศนี ปราโมช นาวาเอกสำเร็จ นิยมเดช  มิสเตอร์เจมส์ เดอ พรีสต์ (James de Priest) และมิสเตอร์ฮานส์ กุนเทอร์ มอมเมอร์ (Hans Gunther Mommer) และร่วมแสดงกับวงดุริยางค์ซิมโฟนีกรุงเทพ  นอกจากนี้ยังได้ทำหน้าที่ผู้อำนวยเพลงให้กับวงดุริยางค์ราชนาวี และวงโปรมิวสิกา ออร์เคสตรา หลายครั้ง
ปิยะพันธ์ สนิทวงศ์ ณ อยุธยา ลาออกจากราชการทหารเรือหลังจากรับราชการได้ 13 ปี และรับเป็นอาจารย์พิเศษที่ คณะครุศาสตร์ จุฬาลงกรณ์มหาวิทยาลัย และภาควิชาดุริยางคศิลป์ คณะศิลปกรรมศาสตร์ จุฬาลงกรณ์มหาวิทยาลัย และเคยเป็นผู้อำนวยเพลงของชมรมนักร้องประสานเสียง สโมสรนิสิตจุฬาลงกรณ์มหาวิทยาลัย ปิยะพันธ์ สนิทวงศ์ ใช้เวลาส่วนใหญ่ไปกับการสอนเปียโนที่บ้าน จนสามารถผลิตนักเปียโนรุ่นใหม่มาเป็นจำนวนมาก เขายังมีฐานะเป็นน้าชาย รศ.ดร.ธงสรวง อิศรางกูร ณ อยุธยา รองศาสตราจารย์ด้านดนตรีสากล คณะศิลปกรรมศาสตร์ จุฬาลงกรณ์มหาวิทยาลัย
นาวาตรี ปิยะพันธ์ สนิทวงศ์ ณ อยุธยา ถือเป็นครูเปียโนรุ่นแรก เช่นเดียวกับ คุณหญิง มาลัยวัลย์ บุณยะรัตเวช ครูเปียโนคลาสสิกรุ่นที่สองนั้นได้แก่ ณัฐ ยนตรรักษ์ รศ.ธงสรวง อิศรางกูร ณ อยุธยา ผศ.จุฬมณี สุทัศน์ ณ อยุธยา ในปัจจุบันครูสอนเปียโนตอนโรงเรียนต่างๆหรือนักเปียโนคลาสสิกที่มีฝีมือในประเทศไทยมักผ่านการสอนจากลูกศิษย์ อาจารย์ ปิยะพันธ์ ด้วยกันทั้งสิ้น
นาวาตรี ปิยะพันธ์ สนิทวงศ์ ณ อยุธยา ได้สิ้นใจลงอย่างสงบเมื่อเวลาประมาณ 05.00 น.วันที่ 22 ธันวาคม พ.ศ. 2549 ด้วยวัย 72 ปี จากโรคไตวายเฉียบพลัน ที่โรงพยาบาลบำรุงราษฎร์ มีพิธีพระราชทานเพลิงศพเมื่อวันที่ 30 พฤษภาคม พ.ศ. 2550 ณ วัดเทพศิรินทราวาสราชวรวิหาร
เกาะราวี
เกาะราวี เป็นเกาะขนาดใหญ่ในพื้นที่ตำบลเกาะสาหร่าย อำเภอเมืองสตูล จังหวัดสตูล มีพื้นที่ประมาณ 29 ตารางกิโลเมตร เป็นที่ตั้งของหน่วยพิทักษ์ฯ ที่ ต.ต.6 (หาดทรายขาว) บนเกาะไม่มีที่พัก นักท่องเที่ยวนิยมแวะที่เกาะราวีเพื่อเล่นน้ำและดำน้ำดูปะการัง อยู่ห่างจากเกาะอาดัง 1 กิโลเมตร
เกาะราวีมีแหล่งน้ำจืด มีป่าไม้อุดมสมบูรณ์ หาดทรายสีขาว บริเวณโดยรอบล้อมรอบด้วยปะการัง ที่ระดับน้ำต่ำจะเห็นเป็นทุ่งปะการังบนชายหาด และยังพบสัตว์ป่าได้หลายชนิดบนเกาะ มี น้ำตกโจนลงเล น้ำตกที่ไหลลงทะเล จึงเรียกว่าน้ำตกโจนลงเล น้ำตกนี้อยู่ทางทิศใต้ของเกาะ ทางทิศตะวันตกของเกาะจะมีปลายแหลมยื่นออกไปในทะเล เรียกว่า แหลมตันหยงบาร์บี้ เป็นแหลมที่มีปลาชุกชุม มีอ่าวตะโละปะเหลียน และอ่าวลึก ระหว่างทาสงจะได้พบกับพืชพรรณไม้เขตร้อนนานาชนิดและยังเป็นแหล่งดูนกโดยอาจได้พบนกแก๊ก นกยางทะเล เหยี่ยวแดง นกออก และนกกาเหว่า เป็นต้น
เอดูอาร์ท บูคเนอร์
เอดูอาร์ท บูคเนอร์ (Eduard Buchner; 20 พฤษภาคม ค.ศ. 1860 – 13 สิงหาคม ค.ศ. 1917) เป็นนักชีวเคมีชาวเยอรมัน เกิดที่เมืองมิวนิก เป็นบุตรของแอ็นสท์และฟรีเดอรีเคอ (นามสกุลเดิม มาร์ทีน) บูคเนอร์ มีพี่ชายที่ต่อมาเป็นนักวิทยาแบคทีเรียชื่อ ฮันส์ แอ็นสท์ เอากุสท์ บูคเนอร์ ในปี ค.ศ. 1884 บูคเนอร์เรียนวิชาเคมีกับอาด็อล์ฟ ฟ็อน ไบเออร์ และเรียนวิชาพฤกษศาสตร์กับคาร์ล เนเกอลี หลังจากร่วมงานกับแฮร์มัน เอมีล ฟิชเชอร์ ที่มหาวิทยาลัยแอร์ลังเงิน บูคเนอร์ก็เรียนจบปริญญาเอกจากมหาวิทยาลัยมิวนิกในปี ค.ศ. 1888 ปีต่อมา บูคเนอร์ทำงานเป็นผู้ช่วยอาจารย์ที่ห้องปฏิบัติการเคมีอินทรีย์ของไบเออร์และเป็นอาจารย์ในปี ค.ศ. 1891 ช่วงปี ค.ศ. 1895–1909 บูคเนอร์ดำรงตำแหน่งศาสตราจารย์ที่มหาวิทยาลัยหลายแห่ง เช่น มหาวิทยาลัยคีล, มหาวิทยาลัยทือบิงเงิน, มหาวิทยาลัยเบอร์ลิน, มหาวิทยาลัยเบร็สเลา เป็นต้น
บูคเนอร์มีผลงานที่สำคัญคือการทดลองสกัดสารจากเซลล์ยีสต์เพื่อใช้หมักน้ำตาล การทดลองนี้ช่วยพิสูจน์ว่าไม่จำเป็นต้องใช้เซลล์ยีสต์ที่มีชีวิตในการหมัก บูคเนอร์ตั้งสมมติฐานว่าเซลล์ยีสต์หลั่งโปรตีนออกมาเพื่อหมักน้ำตาล แต่ต่อมาค้นพบว่าการหมักเกิดขึ้นภายในเซลล์ยีสต์ จากผลงานนี้ทำให้บูคเนอร์ได้รับรางวัลโนเบลสาขาเคมีในปี ค.ศ. 1907
ด้านชีวิตส่วนตัว บูคเนอร์แต่งงานกับล็อทเทอ ชตาลในปี ค.ศ. 1900 มีบุตรด้วยกัน 3 คน ในช่วงสงครามโลกครั้งที่หนึ่ง บูคเนอร์ทำงานที่โรงพยาบาลสนามในเมืองโฟกชานี ประเทศโรมาเนีย และได้รับบาดเจ็บ เขาเสียชีวิตในปี ค.ศ. 1917
บานชื่น
บานชื่น ( Cav.) เป็นไม้ล้มลุก มักมีขนสาก ระคายทั่วไป ใบเดี่ยวออกตรงข้าม แต่ละคู่ตั้งฉากกัน รูปไข่หรือรี ปลายมนหรือค่อนข้างแหลม ออกเป็นช่อที่ปลายยอด ริ้วประดับมีหลายวง ดอกมีสีแดง ชมพู ส้ม ม่วง หรืออื่นๆ ชอบอยู่กลางแจ้ง ดูแลรักษาง่าย ขยายพันธุ์ด้วยเมล็ดหรือปักชำก็ได้ ปลูกเป็นไม้ประดับเป็นแปลงใหญ่เพื่อความสวยงามหรือส่งขาย
การปลูก
บานชื่นสามารถเจริญเติบโตได้ดีในที่โล่งแจ้ง เป็นพืชที่ชอบแสง สามารถปลูกได้ตลอดฤดู และทนต่อทุกสภาพได้ดี แต่ทั่วไปชอบดินร่วนปนทราย ดินมีอินทรีย์วัตถุสูง ดินมีความชื้น ไม่ชอบสภาพดินแฉะ มีน้ำขัง
ไข่มดแดง
นอกจากนี้ยังมีไข่มดอีกชนิดหนึ่งที่สามารถบริโภคได้ เรียกว่า แมงมัน โดยไข่ของแมงมันนี้จะอยู่ใต้พื้นดิน และเป็นที่นิยมในแถบภาคเหนือของประเทศไทย
สารอาหาร
ไข่มดแดงนั้นให้โปรตีนสูง ไข่มดแดง 100 กรัม มีโปรตีนมากถึง 8.2 กรัม มีไขมันและแคลอรีน้อยกว่าไข่ไก่ เพราะมีแคลอรีเพียง 2.6 กรัม ขณะที่ไข่ไก่มีมากถึง 11.7 กรัม นอกจากนี้ยังมีแร่ธาตุอื่น ๆ อีก เช่น แคลเซียม ฟอสฟอรัส เหล็ก โซเดียม โพแทสเซียม วิตามินบี 1 วิตามินบี 2 และไนอะซีน
การบริโภค
ไข่มดแดงสามารถนำมาประกอบเป็นอาหารได้หลายอย่าง มีกรดแอซีติกให้รสเปรี้ยวแทนมะนาวหรือน้ำส้มสายชู ในประเทศไทยจะนำไข่มดแดง มาทำแกงผักหวานไข่มดแดง แกงเห็ดไข่มดแดง ต้มยำปลาช่อนไข่มดแดง แกงขี้เหล็กไข่มดแดง ห่อหมกไข่มดแดง ไข่เจียวไข่มดแดง และยำไข่มดแดง เป็นอาทิ ส่วนภาคเหนือ จะมีตำไข่มดแดง ซึ่งประกอบด้วยพริก กระเทียม ดีปลี สะระแหน่ ผักไผ่ และเกลือ
แกงไข่มดแดงเป็นที่นิยมในประชากรผู้สูงวัยในประเทศลาว แต่คนรุ่นใหม่ไม่นิยมรับประทานเท่าใด
นายแพทย์สุวรรณชัย วัฒนายิ่งเจริญชัย อธิบดีกรมอนามัย ให้ข้อมูลว่า ควรนำไข่มดแดงมาล้างสะอาดอย่างน้อยสามครั้งด้วยน้ำสะอาด หรือการเปิดน้ำไหลอย่างน้อยสองนาที หรือแช่น้ำเกลือ น้ำส้มสายชู เบกกิ้งโซดาหรือผงฟู แล้วค่อยล้างด้วยน้ำสะอาด และนำมาปรุงให้สุกทุกครั้ง ไม่ควรกินแบบสุก ๆ ดิบ ๆ เพราะอาจปนเปื้อนเชื้อโรคได้ รวมทั้งไม่ควรเก็บไว้ค้างมื้อ เพราะบูดเสียได้ง่าย อาจทำให้ผู้บริโภคเสี่ยงต่อการปวดท้องและโรคอุจจาระร่วง
การเพาะเลี้ยง
การเพาะเลี้ยงไข่มดแดง ถือเป็นธุรกิจที่สร้างรายได้ดี และมีต้นทุนต่ำ สำหรับผู้คนที่ขาดทุนทรัพย์ มดแดงหลายรังอาศัยอยู่บนต้นไม้ต้นเดียว เช่น ต้นมะม่วง หรือต้นปาล์ม โดยมดแดงเหล่านี้จะได้รับน้ำหวานและอาหารเสริมจนกว่าจะถึงช่วงเวลาเก็บไข่ได้ ฤดูวางไข่จะเริ่มตั้งแต่เดือนกันยายนจนถึงเดือนธันวาคม และอีกช่วงคือเดือนมกราคมจนถึงเดือนเมษายน จากนั้นจะสามารถเก็บไข่ได้ในเดือนพฤษภาคมและมิถุนายน แต่ต้องระมัดระวังไม่ให้รังที่เหลือเสียหาย หรือฆ่ามดที่เหลือ
ปัจจุบันมีผลิตภัณฑ์ไข่มดแดงบรรจุกระป๋องวางจำหน่าย
วงขับไม้
วงขับไม้เป็นวงดนตรีไทยประเภทหนึ่ง มีมาตั้งแต่สมัยสุโขทัย โดยเริ่มแรกมีคนเล่นสามคนดังนี้ ในสมัยอยุธยาได้เพิ่มกระจับปี่ และเปลี่ยนจากบัณเฑาะว์มาเป็นโทนมโหรีแทน จนเป็นวงมโหรีในเวลาต่อมา
วัดกระบังมังคลาราม
วัดกระบังมังคลารามลักษณะที่วัดเป็นราบลุ่มอยู่ริมแม่น้ำแควน้อย เส้นทางหลวงสายพิษณุโลก-วัดโบสถ์ ที่ดินของวัดเป็นโฉนดเลขที่ 4072 เป็นหลักฐาน เนื้อที่ดิน 40 ไร่ 79 ตารางวา อาณาเขตทิศเหนือติดแม่น้ำแควน้อย ทิศใต้ติดต่อกับที่ดินเลขที่4 ทิศตะวันออกติดต่อกับทางสาธารณะ ทิศตะวันตกติดกับที่ดินเลขที่ 4
ประวัติหลวงพ่อพุทธวงค์
หลวงพ่อพระพุทธวงค์เป็นหนึ่งในพระพุทธรูปศักดิ์สิทธิ์ในจังหวัดพิษณุโลก เดิมชื่อว่า “หลวงพ่อพระพุทธชินวงค์” แต่ต่อมาเหลือแค่หลวงพ่อพระพุทธวงค์ เนื่องจากชื่อยาวจึงตัดให้สั้นลงเพื่อให้เรียกง่ายขึ้น ไม่ปรากฏหลักฐานการสร้างเมื่อใด ประดิษฐาน ณ อุโบสถขนาด 4 ห้อง ของวัดกระบังมังคลาราม หลวงพ่อพระพุทธวงค์ เป็นพระพุทธรูป ปูนปั้น ปางมารวิชัย ขนาด 5 ศอก 5.6 นิ้ว(2.64 เมตร) สูง 6 ศอก(2.99) องค์พระนั่งขัดสมาธิอยู่บนฐานชุกชีบัวคว่ำ บัวหงาย ประดับกระจกสีอย่างงดงามมีพระอัครสาวกเบื้องซ้าย(พระโมคคัลลานะ) เบื้องขวา(พระสารีบุตร) มีซุ้มเรือนแก้วลงรักปิดทองจำลักลายด้วยไม้สัก หันพระพักตร์ไปทางทิศตะวันออก ปิดทองเป็นครั้งที่ 4 ครั้งล่าสุดจัดให้มีการฉลองปิดทอง วันอังคาร ที่ 31 ธันวาคม พ.ศ. 2556 หลวงพ่อพระพุทธวงค์ มีลักษณะงดงามคล้ายกับ พระพุทธชินราช (จนชาวบ้านมีการเปรียบเทียบกันว่า พระพุทธชินราช กับ หลวงพ่อพระพุทธวงค์เป็นพี่น้องกัน) องค์พระมีพุทธลักษณะสมส่วนสวยงามแต่จะท้วมกว่าพระพุทธรูปยุคสุโขทัย นอกจากนี้พระหัตถ์ยังเป็น "ทีฆังคุลี" (การทำปลายนิ้วพระหัตถ์ทั้งสี่ยาวเสมอกัน) ซึ่งเป็นลักษณะเฉพาะของพระพุทธรูป หมวดพระพุทธชินราชสกุลช่างพิษณุโลกพระเกตุรัศมียาวเป็นเปลวเพลิง พระเกศาขดเป็นก้นหอย วงพระพักตร์ค่อนข้างกลมมีพระอุณาโลมผลิกอยู่ระหว่างพระโขนง(คิ้ว) พระวรกายอวบอ้วนมีสังฆาติยาวปลายเป็นเขี้ยวตะขาบ ฝ่าพระบาทแบบราบส้นพระบาทยาว ซุ้มเรือนแก้วหลวงพ่อพระพุทธวงค์สลักด้วยไม้สักจำลักลายปิดทอง  มีตัวมกร 2 ตัว ส่วนปลายสุดของตัวมกรบรรจบกันเหนือพระเกตุ แล้วทอดลำตัวลงมาอย่างอ่อนช้อยงดงามรับพระวรกายอันงดงาม มีคลีบเป็นลักษณะใบระกา ส่วนตัวเหลาเป็นสัตว์หิมพานต์ที่เรือนแก้วด้านซ้ายและด้านขวา คายลายเครือเถาออกมาเป็นลักษณะเขาโค้ง เหนือบ่าหลวงพ่อพระพุทธวงค์ เมื่อวันที่ 17 ธันวาคม พ.ศ. 2457 (ตรงกับสมัยรัชกาลที่6) สมเด็จพระมหาสมณเจ้ากรมพระยาวชิรญาณวโรรส สมเด็จพระสังฆราชพระองค์ที่ 10 แห่งกรุงรัตนโกสินทร์ได้เสด็จทางเรือ เสด็จขึ้นนมัสการหลวงพ่อพระพุทธวงค์ครั้งตรวจการคณะสงฆ์ เมื่อวันที่ 25 ธันวาคม พ.ศ. 2517 จัดมีพิธีพุทธาภิเษกเหรียญเสมาและเหรียญแหนบหลวงพ่อพระพุทธวงค์ โดยเจ้าคุณพระพิศาลธรรมภาณี เจ้าอาวาส
พระครูพรหมพรตบริหาร(น้อย)
พระครูพรหมพรตบริหาร ( น้อย ) ดำรงตำแหน่งเจ้าคณะแขวงพรหมพิราม เจ้าอาวาสวัดกระบังมังคลาราม ราชทินนามนี้เป็นองค์แรก ซึ่งปรากฏนาม พระครูพรหมพรตบริหาร ในพระนิพนธ์ของสมเด็จพระมหาสมณเจ้า กรมพระยาวชิรญาณวโรรส เสด็จตรวจการคณะสงฆ์พิษณุโลก เสด็จวัดกระบัง ทางเรือ เมื่อวันที่ 17  ธันวาคม พ.ศ. 2457 พระครูพรหมพรตบริหาร (น้อย ) วัดกระบัง เป็นสหธรรมิกกับ พระครูวิมลคุณากร หลวงปู่ศุข วัดปากคลองมะขามเฒ่า อำเภอวัดสิงห์ จังหวัดชัยนาท  หลวงปู่ศุข เคยเดินทางมาแวะ พักกับ พระครูพรหมพรตบริหาร และ พระครูต่วน วัดเตาไห (วัดตาปะขาวหาย ) พิษณุโลก ในคราวไปร่วมพิธีพุทธาภิเษก ที่วัดท่าถนน จ.อุตรดิตถ์ พ.ศ. 2461
พระพิศาลธรรมภาณี(เชื้อ สุธมฺโม)
พระพิศาลธรรมภาณี นามเดิม เชื้อ นามสกุล สุขม่วง เกิดที่บ้านหอกลอง หมู่ที่ 1 ตำบลหอกลอง อำเภอพรหมพิราม จังหวัดพิษณุโลก บิดาชื่อ นายบาง มารดาชื่อ นางฝอย สุขม่วง เกิดวันเสาร์ ขึ้น 3 ค่ำ ปีมะเส็ง วันที่ 7 มกราคม พ.ศ. 2448 มีพี่น้องรวม 7 คน อายุ 8 ขวบ เข้าเรียนภาษาไทย ที่โรงเรียนประชาบาลวัดกระบัง เรียนจบชั้น ป.4 อายุ 18 ได้บรรพชา ที่วัดพระศรีรัตนมหาธาตุ มี พระวรญาณมุนี (พร้อม นิลพงษ์) เป็นพระอุปัชฌาย์ ณ วันที่ 1 สิงหาคม พ.ศ. 2464 สอบ นักธรรมชั้นตรี ได้ ไปเรียนพระปริยัติธรรมต่อที่วัดอนงคาราม ธนบุรี(กรุงเทพมหานคร) อุปสมบท อายุ 21 ปี เมื่อวันที่ 10 กรกฎาคม 2469 เวลา 10.00 น. ณ พัทธสีมาวัดพระศรีรัตนมหาธาตุวรมหาวิหาร โดยมี พระวรญาณมุนี เป็นอุปัชฌาย์ พระครูอนุโยคศาสนกิจ (รอด) เป็นพระกรรมวาจาจารย์ พระปลัดชั้น เป็นอนุสาวนาจารย์ พ.ศ. 2474 เป็นเจ้าอาวาสวัดกระบังมังคลาราม พ.ศ. 2476 เป็นเจ้าคณะอำเภอพรหมพิราม พ.ศ. 2485 เป็นพระครูสัญญาบัตร ที่ พระครูเมธาประยุต และเป็นพระอุปัชฌาย์ พ.ศ. 2497 เป็นพระราชาคณะชั้นสามัญยก ที่ พระพิศาลธรรมภาณี พระพิศาลธรรมภาณี (เชื้อ สุธมฺโม) มรณะภาพ เมื่อวันที่ 4 มกราคม 2520รวมอายุ 73 ปี 53 พรรษา รวมอุปสมบทบรรพชา 56 พรรษา พระพิศาลธรรมภาณี อดีตเจ้าอาวาสวัดกระบังมังคลาราม และเจ้าคณะอำเภอพรหมพิราม ท่านใช้หลักการปกครอง 4 อย่าง คือ 1. การศึกษา 2. ซ่อม 3. สร้าง 4. รักษา ในสมัยที่ท่านได้รับหน้าที่ปกครองวัดกระบังมังคลาราม ท่านได้เน้นการศึกษาเป็นเรื่องสำคัญ ได้เปิดโรงเรียนพระปริยัติธรรม ในวัดกระบังมังคลาราม ทั้งนักธรรม และบาลี ท่านเป็นเจ้าสำนักเรียน มีลูกศิษย์มากมายที่ได้ดีจากวัดกระบังมังคลาราม เป็นใหญ่เป็นโต จากการสั่งสอนของพระพิศาลธรรมภาณี ความประพฤติส่วนตัว ยินดีในเนกขัมมปฏิบัติ ท่านเป็นอุตตสัมมาปณิธิบุคคล ตั้งตนไว้ชอบตลอดมา ท่านเคร่งครัด เป็นพระเคารพวินัย สำรวมในพระปาฏิโมกข์ ถึงพร้อมด้วยศีล มีมารยาทและโคจรดีงาม เป็นสงฆ์ทรงศีล มีศีลเป็นที่รัก พุทธบริษัทคารวะ ควรเชิดชูเป็นอย่างยิ่ง ตลอดจนพระสงฆ์ สามเณร และชาวบ้านให้ความเครพท่านอย่างยิ่ง
ปรีชา เถาทอง
ศาสตราจารย์ ปรีชา เถาทอง ศิลปินแห่งชาติผู้ได้รับการเชิดชูเกียรติในฐานะศิลปินแห่งชาติ สาขาทัศนศิลป์ สาขาย่อยการ(จิตรกรรม) ประจำปีพุทธศักราช 2552
ประวัติ
ศาสตราจารย์ ปรีชา เถาทอง เกิดเมื่อวันที่ 27 เมษายน พ.ศ. 2491 ที่จังหวัดพระนคร เป็นบุตรของนายเจริญ เถาทอง (บิดา) และ นางสิน เถาทอง (มารดา) เป็นบุตรคนที่ 5 ในจำนวนพี่น้อง 8 คน โดยพี่น้องร่วมมารดาทั้งหมดได้แก่
การทำงาน
ศาสตราจารย์ปรีชา เถาทอง ได้รับรางวัลจำนวนมากและยังดำรงตำแหน่งศาสตราจารย์ ที่มหาวิทยาลัยศิลปากร
ผู้ร่วมรับรางวัลอันทรงเกียรติศิลปินแห่งชาติ
ในปี พ.ศ. 2552 ปีเดียวกัน ยังมีผู้ได้รับการเชิดชูเกียรติในฐานะ "ศิลปินแห่งชาติ" นั้นมีผู้เข้าร่วมรับรางวัลทั้งหมด 9 ท่าน ดังนี้ ศิลปินที่ได้รับเลือกเป็นศิลปินแห่งชาติใน 3 สาขา ได้แก่ ทัศนศิลป์ วรรณศิลป์ และ สาขาศิลปะการแสดง ประจำปี พ.ศ. 2552
โดยศิลปินแห่งชาติทั้ง 9 ท่านได้ผ่านหลักเกณฑ์การคัดเลือกศิลปินแห่งชาติอัน ประกอบด้วย 3 หลักเกณฑ์ใหญ่ ดังนี้
ซึ่งในปี พุทธศักราช 2552 มีผู้ผ่านการคัดเลือกจำนวนมาก และคณะกรรมการได้มีกระบวนการพิจารณาอย่างละเอียดมากที่สุดโดยศิลปินแห่งชาติปี 2552 ได้เข้ารับพระราชทานโล่และเข็มเชิดชูเกียรติจากสมเด็จพระเทพรัตนราชสุดาฯ สยามบรมราชกุมารี ในวันที่ 24 กุมภาพันธ์ พ.ศ. 2553 เนื่องในวันศิลปินแห่งชาติ ที่ศูนย์วัฒนธรรมแห่งประเทศไทย
รางวัล & เกียรติคุณ
รางวัลและเกียรติคุณที่ได้รับ ประกอบด้วย
ผลงาน
ผลงานทั้งหมดประกอบด้วย
ปรัชญาและเป้าหมายในการทำงาน
ศาสตราจารย์ ปรีชา มีแนวคิดที่ว่า "มนุษย์ต้องปรับตัวให้ทันยุคสมัย ขณะเดียวกันก็ต้องรู้จักวัฒนธรรมของตนเอง ซึ่งควรนำมาปรับให้เกิดดุลยภาพระหว่างการอนุรักษ์กับการพัฒนา ศิลปะก็เช่นเดียวกันคนไทยสามารถเรียนรู้ทฤษฎีศิลปะแบบตะวันตกแต่ในเวลาเดียวกันก็ต้องไม่ลืมความเป็นไทยของตนเองแล้วนำข้อดีของทั้งสองสิ่งมาปรับให้เกิดดุลยภาพเป็นแนวทางสร้างสรรค์ศิลปกรรมไทยร่วมสมัยอย่างมีเอกลักษณ์ ซึ่งเป็นการพัฒนาที่ยั่งยืนตามแนวพระราชดำริของพระบาทสมเด็จพระเจ้าอยู่หัว ขณะเดียวกัน ศิลปินเองก็ต้องพยายามสื่อสารกับผู้ชมด้วย" ปรีชาจึงพยายามทำหน้าที่ลดช่องว่างของความไม่เข้าใจศิลปะของบุคคล โดยนัยหนึ่งทำหน้าที่เป็นครูสอนศิลปะ อีกนัยหนึ่งทำหน้าที่สร้างสรรค์ผลงานศิลปะให้สอดคล้องกับอุดมการณ์ของครูสอนศิลปะผู้ที่ติดตามผลงานศิลปะของปรีชามาตั้งแต่ชุดแรกๆจะพบว่าผลงานที่สร้างสรรค์ได้สอดแทรกสาระเพื่อปูพื้นฐานแก่ผู้ชมเป็นลำดับอย่างต่อเนื่อง "ทั้งนี้ผู้ชมงานควรปรับตัวปรับใจให้เกิดความพร้อมที่จะรับรู้และชื่นชมกับผลงานศิลปะตามไปด้วยเพราะถ้าสังคมมุ่งส่งเสริมให้บุคคลรับรู้แต่ศาสตร์ที่เป็นวิทยาศาสตร์ เทคโนโลยี แต่ขาดความรู้เกี่ยวกับเรื่องสุนทรียภาพทางความดีความงามซึ่งเป็นเรื่องของจิตนิยม ต่อไปจิตใจของบุคคลเหล่านั้นก็จะขาดความอ่อนหวานนุ่มนวล ไม่มีสุนทรียรสในจิตใจ จนกระทั่งกลายเป็นมนุษย์ที่มีจิตใจแข็งกระด้างไม่รับรู้คุณค่าของความดีความงามทั้งมวลที่มีอยู่ในโลก"
พินเทอเรสต์
พินเทอเรสต์ (Pinterest) เป็นบริการการแบ่งปันรูปภาพและบริการโซเชียลมีเดียที่ออกแบบมาเพื่อเปิดใช้งานการบันทึกและค้นหาข้อมูล (โดยเฉพาะ "ไอเดีย" ) บนเวิลด์ไวด์เว็บโดยใช้รูปภาพ และในขนาดเล็กกว่า กิฟและวิดีโอ ในรูปแบบของพินบอร์ด เว็บไซต์นี้สร้างโดยเบน ซิลเบอร์แมน, พอล สเกียร์รา และอีวาน ชาร์ป และมีผู้ใช้งานรายเดือน 300 ล้านคนในเดือนสิงหาคม ค.ศ. 2019 บริการนี้ดำเนินการโดยพินเทอเรสต์ อิงค์ ซึ่งตั้งอยู่ในซานฟรานซิสโก
นักพากย์
นักพากย์ คือผู้ที่ให้เสียงสำหรับภาพยนตร์เอนิเมะชัน ภาพยนตร์ต่างประเทศ การ์ตูน ละครทีวี หรือวิทยุ นักพากย์การ์ตูน นักพากย์เสียงอาจจะใช้นามแฝง ของตัวเองในการพากย์เพื่อให้ ผู้ฟังหรือผู้ชมจดจำได้ง่าย เช่น น้าต๋อยเซมเบ้  หลายครั้งที่นักพากย์เสียงไม่เป็นที่รู้จักของประชาชน เนื่องจากไม่ได้ปรากฏตัวให้ผู้อื่นจำหน้าได้ บางครั้งอาจให้นักแสดงที่มีชื่อเสียงมาเป็นนักพากย์ เพื่อให้ผู้ชมจำเสียงได้
ดูเพิ่ม
Dublador
ดนัย จารุจินดา
ดนัย จารุจินดา (เกิด 5 ตุลาคม พ.ศ. 2525) ชื่อเล่น กิก เป็นนักแสดงชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ เป็นลูกชายคนโต มีน้องชาย 1 คน เขาเป็นญาติแท้ๆของ เติ้ล ตะวัน จารุจินดา จบการศึกษาระดับอนุบาลที่โรงเรียนจารุวัฒนานุกูล ระดับประถมที่โรงเรียนซางตาครู้สศึกษา ระดับชั้นมัธยมศึกษาที่โรงเรียนวัดสุทธิวราราม และจบปริญญาตรีจากคณะบริหารธุรกิจ มหาวิทยาลัยอัสสัมชัญ (เอแบค)
เริ่มเข้าวงการบันเทิงเมื่อปี พ.ศ. 2546 จากการประกวดหนุ่มแฮ็คส์ ปี 2003 และได้เซ็นสัญญากับทีวีซีนที่ป้อนละครให้กับช่อง 3 โดยเริ่มแสดงละครเรื่อง เลดี้มหาชน ในบทร้าย ต่อด้วยบทเรียบร้อยในละครเรื่อง ตี๋ตระกูลซ่ง ซึ่งพิสูจน์ความสามารถการแสดงที่หลากหลายของเขา นอกจากนั้นยังเป็นคนชอบออกกำลังกายเล่นกีฬาโดยเฉพาะฟุตบอลจนได้เป็นนักกีฬามหาวิทยาลัย และเข้าฟิตเนสเป็นประจำ รวมทั้งชื่นชอบการเล่นกีตาร์ และจักรยานบิ๊กไบค์เป็นพิเศษ
ชีวิตส่วนตัว
ชีวิตส่วนตัว สมรสกับสาวนอกวงการ แพรววนิด กิจถาวรสวัสดิ์ หรือ แนน หลังรักกันมายาวนานถึง 11 ปี โดยมีเพื่อนดารานักแสดงในวงการกว่า 30 ชีวิต เป็นเพื่อนเจ้าบ่าว นำทีมโดยพระเอก เกรท วรินทร โดยงานนี้ คุณประวิทย์ มาลีนนท์ เป็นประธานในพิธี กิกเผยความประทับใจในตัวเจ้าสาว บอกแนนเป็นทุกสิ่งทุกอย่าง ทั้งแฟน เพื่อน น้อง พี่ ด้านเจ้าสาวเผย 11 ปีที่คบกัน เห็นความมุ่งมั่นและจริงใจของกิกมาโดยตลอด'''
ธุรกิจส่วนตัว
ร้านอาหาร Shinkai Premium Sushi Bar
บันทึกพระนามแห่งแรเมสเซียม
บริเวณภาพสลักส่วนบนของประตูของวิหารชั้นที่สองด้านทิศตะวันตกแสดงภาพขบวนแห่บูชาบรรพกษัตริย์ของฟาโรห์แรเมซีสที่ 2 ในเทศกาลแห่งเทพมิน ประกอบด้วยภาพสลักจำนวน 19 ภาพที่มีพระนามของฟาโรห์จำนวน 14 พระองค์ โดยเฉพาะอย่างยิ่ง มีการละพระนามของฟาโรห์ฮัตเชปสุตและเหล่าฟาโรห์แห่งอาร์มานา
เจ้าจอมมารดาจันทร์ ในรัชกาลที่ 5
เจ้าจอมมารดาจันทร์ ในรัชกาลที่ 5 เป็นธิดาของพระยาราชสัมภารากร (เทศ สุกุมลจันทร์) กับ คุณหญิงราชสัมภารากร (อ่ำ) ท่านเกิดเมื่อวันที่ 23 มิถุนายน พ.ศ. 2405
ต่อมาท่านได้ถวายตัวรับราชการฝ่ายในเป็นเจ้าจอมในพระบาทสมเด็จพระจุลจอมเกล้าเจ้าอยู่หัว และได้ประสูติกาลพระราชธิดา 1 พระองค์ คือ
เจ้าจอมมารดาจันทร์ถึงแก่อนิจกรรมด้วยโรค อหิวาตกโรค เมื่อวันที่ 8 มีนาคม พ.ศ. 2454 เวลา 22.20 น. ในรัชสมัยพระบาทสมเด็จพระมงกุฎเกล้าเจ้าอยู่หัว รัชกาลที่ 6 วันต่อมา วันที่ 9 มีนาคม พ.ศ. 2454 เวลา 21.00 น. พระเจ้าบรมวงศ์เธอ กรมขุนสรรพสิทธิประสงค์ เสนาบดี กระทรวงวัง เสด็จพระราชดำเนินไปเป็นประธานในพิธีฝังศพ เจ้าจอมมารดาจันทร์ ณ วัดเทพศิรินทราวาสราชวรวิหาร พร้อมกับทอดไตรของหลวงพระราชทานบังสุกุล มีไตร ๕ ไตร ผ้าขาว ๑๐ พับ เงิน ๑๐๐๐ สตางค์
เจ้าหญิงโซฟีแห่งกรีซและเดนมาร์ก
เจ้าหญิงโซฟีแห่งกรีซและเดนมาร์ก (Princess Sophie of Greece and Denmark) เป็นพระธิดาลำดับที่ 4 ใน เจ้าชายแอนดรูว์แห่งกรีซและเดนมาร์ก และ เจ้าหญิงอลิซแห่งบัทเทนแบร์ก พระองค์ทรงเป็นพระภคินีใน เจ้าชายฟิลิป ดยุกแห่งเอดินบะระ
เสกสมรสครั้งที่ 2
หลังจากพระสวามีพระองค์แรกสิ้นพระชนม์ไป พระองค์ได้เสกสมรสใหม่กับ เจ้าชายจอร์จ วิลเลียมแห่งฮันโนเฟอร์ เมื่อปี ค.ศ. 1946 และได้รับพระราชทานพระอิสริยยศเป็น เจ้าหญิงแห่งฮาโนเวอร์ โดยทั้งคู่มีพระบุตรร่วมกันดังนี้
สิ้นพระชนม์
พระองค์สิ้นพระชนม์เมื่อวันที่ 3 พฤศจิกายน ค.ศ. 2001 ขณะมีพระชันษา 87 ปี โดยพระองค์ทรงเป็นพระภคินีที่ เจ้าชายฟิลิป ดยุกแห่งเอดินบะระ ทรงสนิทมากที่สุด ทั้งนี้ เจ้าหญิงโซฟีเคยเสด็จไปประทับ ณ พระราชวังเค็นซิงตัน ตามคำทูลของ สมเด็จพระราชินีนาถเอลิซาเบธที่ 2 แห่งสหราชอาณาจักร ผู้เป็นพระขนิษฐภคินี(น้องสะใภ้) ทั้งยังทรงเป็นพระมารดาทูลหัวให้ เจ้าชายเอ็ดเวิร์ด เอิร์ลแห่งเวสเซ็กส์ พระภาติยะ
เชอร์รี (แก้ความกำกวม)
เชอร์รี อาจหมายถึง
อริชัย อรัญนารถ
อริชัย อรัญนารถ (ชื่อเล่น เอ) เกิดเมื่อวันที่ 4 สิงหาคม พ.ศ. 2509 ที่จังหวัดกรุงเทพมหานคร เป็นบุตรชายของคุณอนุวัฒน์ และคุณสุภาพรรณ อรัญนารถ มีน้องชายและน้องสาวอย่าง 1 คน ศึกษาอนุบาลจากโรงเรียนดวงถวิลและโรงเรียนทวาภิรักษ์ ระดับชั้นประถมศึกษาปีที่ 1 ถึง 5 ที่โรงเรียนวัดปรินายก จากนั้นจึงย้ายมาศึกษาต่อจนจบมัธยมศึกษาตอนปลายที่โรงเรียนสาธิตปทุมวัน และระดับปริญญาตรีที่คณะบริหารธุรกิจ มหาวิทยาลัยหอการค้าไทย